
НАРЕДБА

НА   ОБЩИНА ЧЕРНООЧЕНЕ ЗА ОРГАНИЗАЦИЯ НА ДВИЖЕНИЕТО ПРИ ПОСТОЯННО И  КРАТКОВРЕМЕННО ПЛАТЕНО ПАРКИРАНЕ
Приета с решение №……. / Протокол №…….. от …………….. 2016 г.
Общи положения

Чл. 1     С тази наредба се определят: 

· районите и пътищата или части от пътищата за зони за постоянно и кратковременно паркиране  в определени часове на денонощието.

· местата за паркиране, които са обозначени  с пътни знаци, пътна маркировка и надписи, чрез които на водача се указват условията за паркиране.

Режим на кратковременно платено паркиране 

Чл.2. /1/ На улици, площади и паркинги – публична общинска собственост, по решение на Общинския съвет, се въвежда режим за постоянно и кратковременно платено паркиране (съгласно Приложение № 1) за ППС.
/2/ Режимът на паркиране по ал.1 е валиден само в работни дни в часовия диапазон от 08.00 до 18.00 часа.

/3/ Максималното времетраене за кратковременно  паркиране на ППС не може да бъде за повече от 3 часа, като това се изписва на пътния знак, указващ режима на паркиране.
/4/ Изменения и допълнения на списъка на улици, площади и паркинги общинска собственост, на които е въведен режим за кратковременно платено паркиране се извършват с решение на Общинския съвет.

Чл. 3 /1/ Удостоверяване на заплащането и контрола на действителното време на паркирането на автомобили става със закупен от водача талон /билет/ или по  указания върху указателната табела ред. Талоните се продават от служителите на общината .
/2/ На талона по ал. 1 се отбелязва желаното от водача на ППС времетраене на паркирането.
/3/ При паркирането на ППС,  контрольорът е длъжен да отбележи върху талона (талоните) началния момент на паркирането, чрез трайно задраскване по диагонал или перфориране от контрольор на годината, месеца, деня, часа и минутите. Водачът е длъжен  да постави талона (талоните) да се виждат отвън ясно и отчетливо.
/4/ Типа и образеца на талоните по ал. 1 и ал. 2, информацията съдържаща се в тях, единичната цена и условията за валидността им са указани в „Приложение № 2” – неразделна част от настоящата наредба.  
Чл. 4 Не се допуска 
/1/ Паркиране на автомобил, без да е поставен от водача на видно място валиден талон трайно и отчетливо попълнен или перфориран от контрольор с всички задължителни отбелязвания. 
/2/ Времетраене на паркирането, по-голямо от отбелязаното на поставения попълнен талон (талони). 
/3/ Времетраене на паркирането по-голямо от максималното, което е означено на указателната табела. 
/4/ Отбелязване върху поставения попълнен талон на по-късен от действителния начален момент на паркиране.  
/5/ През времетраенето на вече започналото паркиране на ППС, водачът да подменя поставения попълнен талон (талони), на който е отбелязан по-късен момент от действителния начален момент на паркирането или да поставя допълнителен талон (талони), при което общото времетраене на паркиране би надвишило максималното. 
Чл.5 Временно или постоянно, цялостно или чaстично закриване на участъци с цел провеждането на заявени по съответния ред в Общината мероприятия от частен характер, се допуска единствено в неработни дни, а в работни дни за времето след 18.30 часа, но не по-късно от 08.30 часа.
Чл.6 Mестата за паркиране в откритите паркинг-зони с режим на кратковременно платено паркиране се обозначават хоризонтално с пътна маркировка, могат да се оборудват с камери за видеонаблюдение и апарати за фотозаснемане, като се сигнализират вертикално с пътни знаци и табели, чрез които на водачите на ППС се указват условията за паркиране.

Режим на преференциално паркиране на ППС, превозващи хора с увреждания

Чл.7/1/ На територията на Общината в откритите паркинг-зони с режим на кратковременно платено паркиране се осигуряват определен брой фиксирани и обозначени места за преференциално паркиране на ППС, превозващи хора с увреждания.
/2/ Местата за паркиране по ал.1 са с възможно най-добър достъп от входовете и подходите към тях и се обозначават с пътен знак Д21 „хора с увреждания” и с плътна пътна маркировка с изобразен международния символ „Хора с увреждания”.
/3/ Броят, разположението и обозначаването на местата за преференциално паркиране на ППС, превозващи хора с увреждания е указан в „Приложение № 3” – неразделна част от настоящата аредба.
/4/ Критериите за определяне на правоимащи лица при издаване на карти за преференциално паркиране на ППС, превозващи хора с увреждания в откритите паркинг-зони с режим на кратковременно платено паркиране на територията на Общината са указани в „Приложение №4” – неразделна част от настоящата наредба.
/5/ Картите на правоимащите лица, легитимиращи и удостоверяващи правото на преференциално паркиране на територията на Общината се издават, активират и анулират по ред и при условия, определени с нарочна писмена заповед на Кмета на Общината.

/6/ Видът на картите за преференциално паркиране, задължителната информация съдържаща се в тях и начина за обозначаване на ППС, превозващи хора с увреждания, при кратковременно платено паркиране на територията на Общината са указани в „Приложение № 5” – неразделна част от настоящата наредба.
/7/ Забранено е ползването без заплащане на места за платено паркиране на превозни средства.

Режим на привилегировано паркиране на ППС за служебни нужди
Чл.8./1/ Видът на служебните карти за привилегировано паркиране на ППС за служебни нужди,  съдържаща се задължителната информация в тях и начина за обозначаване на ППС, обслужващи служебни лица при паркиране в откритите паркинг-зони с режим на кратковременно платено паркиране са указани в „Приложение № 6” – неразделна част от настоящата наредба.

/2/ ППС на управление "Социални дейности", при извършване на дейности по обслужване на хора с увреждания или социално слаби могат да паркират безплатно за времето на обслужване.
/3/ ППС с надпис „Полиция” и автомобили на служба „Пожарна и аварийна безопасност” , „Бърза помощ” , „Гражданска защита”,  имат право да паркират безплатно за времето необходимо при и по повод изпълнение на служебните им функции, както и автомобилите на аварийните екипи на „ Енергоразпределение”, „ВиК” и автомобилите по чистотата.
Режим на платено паркиране на ППС – „Служебен абонамент”
Чл.9 /1/ На улици, площади и паркинги – общинска собственост, на специално обозначени за това места, може да се въвежда режим на платено паркиране „Служебен абонамент”.

/2/ Редът и условията за определяне на местата с режим на платено паркиране „Служебен абонамент” се утвърждава със заповед на Кмета на общината.
/3/ Административни и обслужващи звена, които изцяло се издържат от общински бюджет, ползват за служебни нужди безплатно места за паркиране, означени по съответния начин.
/4/ Редът и условията за използване на местата за служебни нужди, посочени в ал. 3 се утвърждават със заповед на Кмета.
/5/ Временно закриване на места за паркиране в режим „Служебен абонамент”, с цел провеждането на заявени по съответния ред в Общината мероприятия от частен характер, се допуска единствено в неработни дни, а в работни дни за времето след 18.00 часа, но не по-късно от 08.00 часа. 
/6/ Режимът на паркиране по ал.1 е валиден само в работни дни в часовия диапазон от 08.00 до 18.00 часа.

Режим на платено преференциално паркиране на ППС,по постоянен адрес
Чл.10 /1/ На улици,площади и паркинги-общинска собственост,на които с решение на Общинския Съвет е въведен режим за кратковременно платено паркиране може да се въвежда и режим на платено преференциално паркиране на ППС по постоянен адрес.

/2/ Режимът на паркиране по ал.1 е валиден само в работни дни в часовия диапазон от 08.00 до 18.00 часа.

/3/ На живущите по постоянен адрес на улици, площади и паркинги-Общинска собственост, на които с решение на Общинския Съвет е въведен режим за кратковременно платено паркиране може да се издава винетен стикер, който предоставя правото за ползване на режим на платено преференциално паркиране за 1 /един/ автомобил на жилище, ако няма гараж.
/4/ Паркирането става в близост до постоянния адрес отдясно, по посока на движението, в сектора, ограничен от най-близките пресечни улици.
/5/ Редът и условията за издаване на винетен стикер за платено преференциално паркиране в по постоянен адрес е определен в Приложение № 7

/6/ По решение на Общинския Съвет за паркиране по постоянен адрес, може да се заплаща минимална месечна такса, като средствата отиват в бюджета на Общината.

/7/ Месечната такса за паркиране по постоянен адрес за едно паркомясто се приема от Общинския Съвет по предложение на Кмета на Общината, като в нея влиза и цената за изработване на винетен стикер.
/8/ Винетните стикери на правоимащите лица, легитимиращи и удостоверяващи правото на платено преференциално паркиране по постоянен адрес се издават, преиздават и контролират оперативно от Общинска администрация Черноочене.
/9/ Видът на винетните стикери за платено преференциално паркиране по постоянен адрес, задължителната информация, съдържаща се в тях и начина на паркиране на ППС са указани в Приложение №8.
/10/ Притежаването на винетен стикер за паркиране по постоянен адрес от водача, паркирал автомобила си в нарушение на Закона за движение по пътищата, както и на тази наредба, не отменя нарушението и съответната санкция.

Блокиране на колелото на неправилно  паркирано ППС, чрез използването на техническо средство („скоба”)
Чл.11 /1/ ППС, което е паркирано в нарушение на чл.3, може да бъде принудително задържано чрез използването на техническо средство („скоба”).
/2/ Оперативната дейност по използването и прилагането на техническото средство („скоба”), таксуването на собствениците или упълномощените от тях водачи, както и освобождаването на блокираните ППС, се организира и осъществява по ред и при условия, определени със заповед на Кмета на Общината, издадена на основание и в изпълнение на чл.167 и следващите от Закона за движението по пътищата.
/3/ Конструкцията на скобата и начинът на поставянето и  трябва да бъдат такива, че да не се нанасят повреди на ППС. 

/4/ Забранява се повреждането на скобата и/или освобождаването и от други лица, освен от упълномощените за това.
/5/ Размерът на таксата, дължима от собствениците или упълномощените от тях водачи на принудително задържано ППС, чрез използването на техническо средство („скоба”), е фиксиран и се определя ежегодно по предложение на Кмета на Общината. 

/6/ Предложението по предходната алинея се утвърждава от Кмета на Общината и влиза в сила след приемането му с решение на Общинския съвет. 
Чл.12 При престояване на блокирано с техническо средство („скоба”) ППС, паркирано за време по-дълго от указаното на пътния знак, същото може да бъде отстранено принудително по реда на чл.168 от Закона за движение по пътищата, като водачът или собственикът на ППС, разноските по принудителното задържане
Чл.13 Не се задържат принудително автомобили с надпис „Полиция”, автомобили на служба „Пожарна и аварийна безопасност”, „Бърза помощ” и „ Гражданска защита”, както и автомобилите на аварийните екипи на „ Енергоразпределение”, „ВиК”- Кърджали и автомобилите по чистотата.
Чл. 14 Цени на услугата - паркиране в дневни платени паркинги

Цени на услугата- паркиране в дневни платени паркинги са отредени в
                        Наредба 1за определяне и администриране на местните такси и цени на услуги 
                        на територията на община Черноочене
Контрол и санкции
Чл.15 Контролът по изпълнение на тази наредба се осъществява от Кмета на Общината и/или определени с негова писмена заповед длъжностни лица.
Чл.16 /1/ За установените нарушения на тази наредба, лицата извършили или допуснали нарушението се наказват с глоба в размер от 10 до 300 /триста/ лева, ако за констатираното нарушение не е предвидено друго наказание.
/2/ За маловажни случаи на нарушения на изискванията на тази наредба, установени при извършването им, органите по чл.15 налагат на място глоба с фиш в размер до 50 /петдесет/ лева.

/3/ Ако лицето оспори нарушението и размера на наложената глоба или откаже да подпише фиша по ал.2, се съставя акт по реда на чл.17 от настоящата наредба.
Чл.17. /1/ Собственик или длъжностно лице, което нареди или съзнателно допусне негов подчинен да извърши нарушение по тази наредба се наказва с наказанието, предвидено за извършеното нарушение.

/2/ Собственикът или този, на когото е предоставено моторно превозно средство, отговаря за извършеното с него нарушение. Собственикът се наказва с наказанието, предвидено за извършеното нарушение, ако не посочи на кого е предоставил моторното превозно средство.
Чл.18. /1/ Актовете за установяване на нарушенията на тази наредба се съставят от компетентни  длъжностни лица
/2/ Редовно съставените актове по тази наредба имат доказателствена сила до доказване на противното.
/3/ Наказателните постановления се издават от Кмета на Общината
/4/ За неуредените в тази наредба случаи по съставянето на актовете, издаването и обжалването на наказателните постановления и по изпълнението на наложените наказания се прилагат разпоредбите на Закона за административните нарушения и наказания.
Чл.19 Когато нарушение на тази наредба е извършено при или по повод осъществяване дейността на юридическо лице или едноличен търговец, се налага имуществена санкция в размер  от 10 до 60 /шестдесет/ лева.
Санкции при неправилно паркиране
Чл.20 /1/ За паркиране на ППС в нарушение на изискванията на настоящата наредба, върху специално обозначено място, определно за паркиране на ППС, обслужващо хора с увреждания, на извършителя се налага глоба в размер от 10 /десет/ до 50 /петдесет/ лева.

/2/ За паркиране на ППС, върху улични противопожарни хидранти, при което се затруднява или би се затруднила възможността за безпрепятственото им използване по предназначение от екипите на службите „Пожарна и аварийна безопасност” и „Гражданска защита”,  на извършителите се налагат глоби в размер от 50 /петдесет/ до 500 /петстотин/ лева.
               /3/ За паркиране на ППС върху тротоарни или зелени площи при което се затруднява движението на пешеходците се налага глоба в размер от 10 /десет/ до 50 /петдесет/ лева.
Други санкции
Чл.21  /1/ За използване на издадена по съответния ред, но с изтекъл срок на валидност карта за преференциално или привилегировано паркиране, на извършителя се налага глоба в размер от 20 /двадесет/ до 100 /сто лева/ лева, като картата се изземва и перфорира от контрольора установил нарушението.
                /2/ За използване на неиздадена по съответния ред, недействителна карта за преференциално или привилегировано служебно паркиране, на извършителя се налага глоба в размер от 100 /сто/ до 300 /триста/ лева, като картата се изземва от контрольора установил нарушението. В този случай се уведомява и Участък – с. Черноочене към РУ- гр. Кърджали.

Чл.22/1/ За частично или цялостно повреждане или нерегламентиран демонтаж на пътен знак, указателна табела или друго, регламeнтирано с поставено по съответния ред съоръжение за вертикална пътна сигнализация, на извършителите се налагат глоби в размер от 50 /петдесет/ до 300 /триста/ лева.

/2/ За нерегламентирано, частично или цялостно заличаване на хоризонтална пътна маркировка на извършителите се налагат глоби в размер от 50 /петдесет/ до 300 /триста/ лева.

ДОПЪЛНИТЕЛНИ РАЗПОРЕДБИ:
§1.По смисъла на тази наредба:

„ППС, превозващи хора с увреждания” са ППС, които към момента при и по време на паркирането обслужват персонално лицето, отговарящо на критериите съгласно „Приложение № 5” и са обозначени според изискванията на тази наредба с валидна карта, издадена на името на обслужваното лице.

 „Преференциално паркиране” е:

а/ Безплатно за време до 4 часа паркиране на специално определените и сигнализирани за тази цел места на ППС, обозначени според изискванията на тази наредба, които към момента при и по време на паркирането, пряко, непосредствено, индивидуално, конкретно и лично обслужват хора с увреждания.
            б/ Безплатното и неограничено във времето паркиране върху специално определеното и сигнализирано за тази цел паркинг-място, на ППС, обслужващо лице с увреждания пред сградата по настоящ адрес на същото лице, в която се намира жилището обитавано от това лице. В този случай е задължително ППС, обслужващо лицето с увреждания, да е негова собственост, както и адреса на местодомуването на ППС да съвпада с адреса, указан в регистрационния талон на автомобила. 

       3. „Привилегировано паркиране за служебни нужди” е:

Безплатното паркиране на ППС с надпис „Полиция” и на автомобили на служба „Пожарна и аварийна безопасност”, „Бърза помощ” и „Гражданска защита”, при и по повод изпълнение на служебните им функции, както и автомобилите на аварийните екипи на „ Енергоразпределение” , „ВиК”, и автомобилите по чистотата 

ПРЕХОДНИ И ЗАКЛЮЧИТЕЛНИ РАЗПОРЕДБИ
§2. /1/ Кметът на общината изготвя и издава предвидените в настоящата наредба нарочни заповеди в едномесечен срок от влизането в сила на настоящата наредба и дава отчет за изпълнението на Наредбата при отчитане касовото изпълнение на бюджета.
     /2/  Общинския съвет приема всички необходими за по-ефективното прилагане на настоящата наредба свои допълнителни решения в тримесечен срок от влизането в сила на същата.

                ПРИЛОЖЕНИЕ №1  (към чл.2, ал.1)

Участъци за въвеждане  режим „постоянно и  кратковременно платено паркиране”  
1.  ул. „ Шеста”
            2. ул. „ Дванадесета ”

            3. ул. „ Единадесета
            4. ул. „ Седма” №25
            5. ул. „ Седма” – улицата за ЦСМП
ПРИЛОЖЕНИЕ №2   (към чл.2, ал.3)

	МИНУТИ
	          Началото на паркиране се отбелязва чрез трайно задраскване с неизтриваемо средство или перфориране на месеца,деня,часа и минутите.

         Започнал 15-минутен период не се взима под внимание.Попълненият талон се поставя зад предното  стъкло на автомобила така,че отбелязванията върху талона да се виждат ясно и отчетливо отвън.

        Забранено е престояването на автомобила за по-голямо от указаното с пътен знак времетраене.При промяна цената на паркиране този талон ще важи за срок от три месеца след датата на промяната.

      След изтичане на този срок талонът може да се подменя за нов срещу доплащане.

ПРИЛОЖЕНИЕ №3   (към чл.7, ал.3)
БРОЙ, РАЗПОЛОЖЕНИЕ И ОБОЗНАЧАВАНЕ НА МЕСТАТА ЗА ПРЕФЕРЕНЦИАЛНО ПАРКИРАНЕ НА ППС, ПРЕВОЗВАЩИ ХОРА С УВРЕЖДАНИЯ

I. Броят на паркинг-местата, предназначени за паркиране на ППС, превозващи хора с увреждания в откритите паркинг-зони с режим на кратковременно платено паркиране на територията на Общината, се определя както следва:
1. най-малко 2 /две/ места за паркиране се предвиждат в откритите паркинг-зони с 
режим на кратковременно платено паркиране – с до 50 места;
2. най-малко 3 /три/ на сто от общия брой на местата за паркиране се предвиждат в откритите паркинг-зони с режим на кратковременно платено паркиране – с повече от 50 места;  
II. За всяко жилище, обитавано от хора в инвалидни колички, се определя 1 /едно/ място за паркиране по смисъла на § 1, т. 2, буква “б”

ПРИЛОЖЕНИЕ №4  (към чл.7, ал.4)
КРИТЕРИИ ЗА ОПРЕДЕЛЯНЕ НА ПРАВОИМАЩИ ЛИЦА, ПРИ ИЗДАВАНЕ НА КАРТА ЗА ПРЕФЕРЕНЦИАЛНО ПАРКИРАНЕ  В ПАРКИНГИТЕ ОБЩИНСКА СОБСТВЕНОСТ НА ТЕРИТОРИЯТА НА ОБЩИНА  ЧЕРНООЧЕНЕ
Лицата притежаващи карти за ползване на привилегии за паркиране на МПС. 

ПРИЛОЖЕНИЕ №5 (към чл.7, ал.6)
ВИД НА КАРТИТЕ ЗА ПРЕФЕРЕНЦИАЛНО ПАРКИРАНЕ, ИНФОРМАЦИЯ СЪДРЖАЩА СЕ В ТЯХ И НАЧИН ЗА ОБОЗНАЧАВАНЕ НА АВТОМОБИЛИТЕ НА ХОРА С УВРЕЖДАНИЯ ПРИ ПРЕФЕРЕНЦИАЛНО ПАРКИРАНЕ НА СПЕЦИАЛНО ОПРЕДЕЛЕНИТЕ ЗА ТАЗИ ЦЕЛ МЕСТА 
I. Вид на картите за преференциално паркиране на автомобили на хора с увреждания.
II.  Задължително информационно съдържание на картите за преференциално паркиране на автомобили на хора с увреждания.
1. Визуализирана задължителна информация, отпечатана на външните повърхности на картите за преференциално паркиране е както следва:

а/  Откъм лицевата страна – изображение на  международния знак „Хора с увреждания” 

б/  Откъм лицевата страна – трите имена на правоимащото лице, притежател на картата, надпис „Карта е валидна в присъствието на лицето!”; 

2.Картата съдържа:
а/  Дата на издаване на картата;
б/ Срок на валидност на картата;
в/ № на картата в регистъра на редовно издадените карти за преференциално паркиране 

III.   Начин на обозначаване на автомобилите на хора с увреждания при преференциално паркиране на специално определените за тази цел места 

1.   При и по време на паркирането, притежателят на картата е длъжен да я постави в долния десен ъгъл на предното стъкло на автомобила, откъм вътрешната му страна;

2.  Картата се поставя в залепения на предното стъкло на ППС прозрачен пластмасов джоб така, че лицевата и страна, с изображението на  международния знак „Хора с увреждания” на плътен син фон, да е ориентирана навън;
IV.Служителите на Общинска администрация определени със заповед от кмета могат да извършват контролни проверки, доколко преференциалното служебно паркиране е извършено при спазване на нормативните изисквания, както и да изискват доказателства от водача на съответното ППС, за това, че е паркирано при и по повод обслужване на лицето притежател на картата, с която същото ППС е обозначено;  

ПРИЛОЖЕНИЕ №6 (към чл.8 , ал.1)
Вид на служебните карти за привилегировано паркиране на ППС за служебни нужди, задължителната информация съдържаща се в тях и начина за обозначаване на ППС, обслужващи служебни лица при паркиране в откритите паркинг-зони с режим на кратковременно платено паркиране 
I. Вид и задължително информационно съдържание на картите за привилегировано служебно паркиране на автомобили, визуализира задължителна информация:

а/  От лицевата страна – изображение на емблемата на община Черноочене;
б/  От задната страна :

-   Надпис „карта за преференциално служебно паркиране”;

-№ на картата в регистъра на редовно издадените карти за преференциално служебно паркиране 

-  Дата на издаване на картата;

-  Срок на валидност на картата;

II. Начин на обозначаване на автомобилите при привилегировано паркиране за служебни нужди 
1.  При и по време на пакрирането притежателят на картата е длъжен да я постави в долния десен ъгъл на предното стъкло на автомобила, откъм вътрешната му страна;
2. Картата се поставя в залепения на предното стъкло на ППС прозрачен пластмасов джоб така, че лицевата и страна, с изображението на  емблемата на община Черноочене, да е ориентирана навън;

III.   Служителите на Общинска администрация Черноочене определени със заповед на кмета на Общината могат да извършват контролни проверки, доколко привилегированото служебно паркиране е извършено при спазване на нормативните изисквания, както и да изискват доказателства от водача на съответното ППС, за това, че е паркирано при и по повод обслужване на лицето притежател на картата, с която същото ППС е обозначено; 


Приложение №7 (към чл.10, ал.5)


Ред и условия за издаване на винетен стикер за  платено преференциално паркиране по постоянен адрес :

1.Потребността от ползване на правото за издаване на винетен стикер за платено преференциално паркиране по постоянен адрес се заявява писмено от живущите на улици,площади,паркинги-Общинска собственост,на които с разрешение на Общинския Съвет е въведен режим за кратковременно платено паркиране, като се прилагат следните документи :
   - молба за закупуване на винетен стикер;

- лична карта,удостоверяваща постоянен адрес;

- регистрационен талон на автомобила;

-  т.С.2.2 и т.С.2.3. от малкия талон на автомобила  трябва да съвпада съответно с името 

- постоянния адрес на желаещия да ползва  преференциално паркиране;

- документ за платен пътен данък;

- документ платена гражданска отговорност на автомобила;

2. Винетните стикери по това Приложение се издават до 15 работни дни, след подаване на необходимите редовни документи. 

3. При недостиг на паркоместа, право на преференциално паркиране с винетни стикери имат първите заели паркоместата,всички останали паркират по общия ред,спазвайки правилата 
Приложение № 8 (към чл.10, ал.9)

Вид на винетните стикери за платено преференциално паркиране по постоянен адрес, задължителната информация,  съдържаща се в тях и начина на паркиране на ППС.

ОБЩ  ВИД  НА  ВИНЕТНИЯ  СТИКЕР

             SHAPE  \* MERGEFORMAT 



1. В “Образеца” се вписват: адрес-трите имена,адреса,държавния контролен номер и марката на автомобила,както и срока,за който се издава.

2.”Образците” се издават за срок от една година, като за продължаване на срока, същият ще се актуализира от Общинска администрация Черноочене за нов срок. Винетния стикер (образеца) се поставя в долния ляв ъгъл на предното стъкло.







2016г.





Паркирането става в близост до посоченият адрес отдясно, по посока на движението, в сектора, ограничен от най-близките пресечни улици.





Важи за: …………………


( улица, №)


Л.А.………….. ДК№ ……...


                    ( марка)


……………………………


( трите имена на собственика)





Стикера важи само за горепосоченият адрес до …………





Винетен стикер

